АҞӘА, рашәара 24 - Sputnik. Урыстәыла ахада Владимир Путин МИА "Россия сегодня" 80 шықәса ахыҵра адиныҳәалеит ҳәа аанацҳауеит РИА Новости. Путин аколлектив ирзеиӷьеишьеит ԥхьаҟа иҿиаларц.
"Ишәыдысныҳәалоит Жәларбжьаратәи аинформациатә маҵзура "Россия сегодня" 80 шықәса ахыҵра. Ишәзеиӷьасшьоит шәзыхьӡахьоу аҿы шәаанымгылакәа, ԥхьаҟагьы шәыҿиаларц. Абзиарақәа шәԥеиԥшзааит", - ҳәа аҳәоит Кремль асаит аҿы икьыԥхьу ателеграммаҿ.
Атәыла ахада иазгәеиҭеит амаҵзура аколлектив ламысцқьала русура, активла атәыла аԥсҭазаара ралахәра, жәларбжьаратәи аинформациатә ҵакыраҿы аԥыжәара аманы ишыҟоу.
МИА "Россия сегодня" – жәларбжьаратәи аудиториазы иналукааша урыстәылатәи информацианагаҩуп. Урыстәыла ихадоу брендны иҟоуп РИА Новости, аҳәаанырцә иара иахаҭарнакуп аинформациатә маҵзуреи арадиои Sputnik.
Амаҵзура 80 шықәса ахыҵра иара убасгьы иадырныҳәалеит Афедерациатә хеилак ахантәаҩы Валентина Матвиенко, Москва ахада Сергеи Собианин, Урыстәыла ААР аофициалтә хаҭарнак Мариа Захарова.